5. Գործը քննող դատարանի, կողմերի, գործի էության, նիստերի ժամանակացույցի, գործի շարժի մասին տեղեկությունները, եզրափակիչ, իսկ օրենքով նախատեսված դեպքերում նաեւ այլ դատական ակտերը պարտադիր հրապարակվում են դատական իշխանության պաշտոնական ինտերնետային կայքում՝ բացառությամբ օրենքով նախատեսված դեպքերի: Դատական իշխանության պաշտոնական ինտերնետային կայքում անձնական կյանքի տվյալներ, կենսաչափական եւ հատուկ կատեգորիայի անձնական տվյալներ, երեխայի անձնական տվյալներ պարունակող դատական ակտերը հրապարակվում են անձնական տվյալներն ապանձնավորված։ Բարձրագույն դատական խորհրդի կողմից կարող են սահմանվել անձնական տվյալների ապանձնավորման այլ դեպքեր: Սույն մասում նշված տեղեկությունների հրապարակման եւ մշակման կարգը սահմանում է Բարձրագույն դատական խորհուրդը: